«Այս 5-6 ամիսը ի՞նչ են ցույց տվել՝ որ իրական ընդդիմությունը մենք ենք, չէ՞։ Միայն ես եմ չէ՞ ու իմ Հանրապետական մի քանի ընկերները քննադատել գործող իշխանության քաղաքականությունը, ոչ թե անձնավորված։ Բացի մեզանից, մեկ էլ Դաշնակցությունից, ո՞վ է գործող քաղաքական գծին դեմ գնացել։ Բոլորը ծափահարել են Փաշինյանի քաղաքականությանը։ Այսինքն, մենք ո՞ւր ենք գնում։ Նախկինում ընդդիմությունը պայքարում էր քաղաքական մենաշնորհի ձեւավորման դեմ, հիմա նոր քաղաքական մենաշնո՞րհ են ձեւավորում։ Գնում ենք միակուսակցական խորհրդարանի՞, որտեղ կլինի Փաշինյանը եւ նրան բացահայտ ծափահարողները եւ իբր թե ընդդիմություն, որը իրականում կեղծ՝ գրպանային ընդդիմություն պիտի լինի, որն իրականում չի ծափահարի, բայց գաղտնի կծափահարի»,-ասաց ՀՀԿ մամուլի խոսնակը։